**№2-1524/15**

**ШЕШІМ**

**ҚАЗАҚСТАН РЕСПУБЛИКАСЫ АТЫНАН**

26 ақпан 2015 жыл Қызылорда қаласы.

Қызылорда қалалық сотының судьясы Г.Ж.Мырзатаева талап қоюшы «Қызылордажылуэлектрорталығы» МКК-ның жауапкер Абишова Гаухар Иньятуллаевнадан пайдаланған жылу энергиясы бойынша берешек қарызын өндіру туралы азаматтық ісін жеңілдетілген іс жүргізу тәртібімен қарап, соттың

**АНЫҚТАҒАНЫ:**

06 қыркүйек 2012 жылы бұқаралық ақпарат құралында жарияланған жария шартының 1-тармағына сәйкес «Энергиямен жабдықтаушы ұйым», яғни «Қызылордажылуэлектрорталығы» МКК-ны жылу беру маусымында «Тұтынушыға» температуралық кестеге сәйкес «Жылу жүйелер» 2.04.07.21-2004 СНиП бойынша жылу тасығыштың параметрін сақтай отырып үздіксіз жылумен қамтамасыз етуге, ал «Тұтынушы» уәкілетті органмен бекітілген баға бойынша көрсетілген қызметке уақытылы ақы төлеуге міндеттенген.

Осы аталған келісім шарттың 3.2 -тармағы бойынша «Тұтынушы» жылу энергиясы үшін «Энергиямен жабдықтаушы ұйым» толтырып берген төлем құжатының негізінде есептесіп, төлемді келесі айдың 10 жұлдызына дейінгі мерзімде жүргізуі тиіс.

Алайда, жауапкер Г.Абишова жария шартта көзделген міндеттемені тиісінше орындамаған.

Осыған орай, «Қызылордажылуэлектрорталығы» МКК-ны жауапкер Қызылорда қаласы, Сырдария мөлтек ауданы, 2 үй, 9 пәтер бойынша жылу энергиясын пайдаланғаны үшін төлемдерін уақытылы төлемегендіктен, жауапкерден 91 390 тенге қарыз сомасын және мамыр айынан бастап 2065 тенге айыппұлын қоса өндіру жайлы талап арызбен сотқа жүгінген.

Іс бойынша жауапкерге аталған істің жеңілдетілген тәртіппен қарайтындығы көрсетіліп, 2015 жылдың 16 ақпанына дейін талап арызға қарсы пікір ұсыну үшін мерзім беріліп, құқықтары түсіндіріліп сот хабарламасы жолданған.

Жауапкер Г.Абишова талап бойынша сотқа өз қарсылықтарын келтірмеген.

Қазақстан Респуликасы АІЖК- нің 149-3 бабы 5 бөлігінің талабына сай судья осы баптың үшінші бөлігіне сәйкес дәлелдемелерді және өзге де құжаттарды ұсыну үшін сот белгілеген мерзімдер өткеннен кейін тараптарды шақырмай істі жеңілдетілген іс жүргізу тәртібімен қарайды.

       Сот тараптар ұсынған құжаттарды, қарсылықтарды және (немесе) іске қатысатын адамдардың дәлелдерін зерттейді және көрсетілген мерзімдер ішінде ұсынылған дәлелдемелердің негізінде шешім қабылдайды.

Сот іс материалдарын зерттеп, төмендегі негіздермен талап арыз қанағаттандырылуға жатады деп санайды.

ҚР АК-нің 272 - бабына сәйкес міндеттеме – міндеттеме шартары мен заң талаптарына сәйкес тиісінше орындалуға тиіс, ал мұндай шарттар мен талаптар болмаған жағдайда –іскерлік қызмет өрісіндегі әдеттегі құқықтарға немесе әдетте қойылатын өзге де талаптарға сәйкес орындалуға тиіс.

Жоғарыда көрсетілгендей 06 қыркүйек 2012 жылы бұқаралық ақпарат құралында жарияланған жария шартына сәйкес «Энергиямен жабдықтаушы ұйым», яғни «Қызылордажылуэлектрорталығы» МКК-ны жылу беру маусымында «Тұтынушыға» температуралық кестеге сәйкес «Жылу жүйелер» 2.04.07.21-2004 СНиП бойынша жылу тасығыштың параметрін сақтай отырып үздіксіз жылумен қамтамасыз етуге, ал «Тұтынушы» уәкілетті органмен бекітілген баға бойынша көрсетілген қызметке уақытылы ақы төлеуге міндеттенген.

ҚР АК-нің 387-бабына сәйкес коммерциялық ұйыммен жасалған және өз қызметiнiң сипатына қарай оған өтiнiшпен келетiн әркiмге қатысты жүзеге асырылатын тауарларды сату, жұмыстарды атқару немесе қызмет көрсету жөнiндегi оның мiндеттемелерiн белгiлейтiн шарт жария шарт деп танылады (бөлшек сауда, көпшiлiк пайдаланатын көлiкпен тасымалдау, байланыс қызметiн көрсету, энергиямен қамтамасыз ету, медицина, мейманхана қызметiн көрсету және т.б.).

         Тұтынушылардың кейбiр категорияларына жеңiлдiк беру заңдармен жол берiлетiн жағдайларды қоспағанда, тауарлардың, жұмыс пен қызметтің бағасы, сондай-ақ жария шарттың өзге ережелерi тұтынушылардың бәрiне бiрдей болып белгiленедi.

Осыған орай жария шарт – Ыстық судың жылу энергиясын пайдалану Келісімшартының 3.2. тармағында тұтынылған жылу энергиясы үшін төлем төлеу келесі айдың 10-нан кешіктірілмей белгіленген тәртіпте реттеуші орган бекіткен баға бойынша жүргізілетіні көрсетілген.

ҚР Ұлттық Банкі Қызылорда филиалының анықтамалары бойынша ҚР Ұлттық Банкі бекіткен ресми қайта қаржыландыру ставкалары 2013 жылдың 1 сәуірінен бастап қазіргі уақытқа дейін 5,5 пайызды құраған.

ҚР АК-нің 350-бабының 1- тармағына сәйкес міндеттемені бұзған борышкер несие берушіге оның бұзылуынан туындаған залалдың орнын толтырып беруге міндетті. Аталған Кодекстің 349-бабының 1-тармағына сәйкес міндеттемені орындамау, не тиісті дәрежеде орындамау -тиісінше орындамау оның бұзылуы деп түсініледі.

Іс құжаттарына тіркелген Әділет басқармасының 3.02.2015 ж. № 8-7\865 санды анықтамасы бойынша Қызылорда қаласы, Сырдария мөлтек ауданы, 2 үй, 9 пәтердің меншік құқығы жауапкер Г.Абишованың атына тіркелген.

Талап қоюшының сотқа ұсынған 3.02.2015 ж. анықтамасы бойынша Қызылорда қаласы, Сырдария мөлтек ауданы, 2 үй, 9 пәтер бойынша жауапкердің 2014 жылдың желтоқсан айына дейінгі қарызы 91 390 теңге құрайтыны көрсетілген.

Сондықтан, сот талап қоюшы «Қызылордажылуэлектрорталығы» МКК-ның талабы бойынша жауапкер Г.Абишовадан пайдаланған жылу энергиясы бойынша берешек 91 390 тенге мөлшеріндегі қарызы өндірілуге жатады деп есептейді.

Талап қоюшы Г.Абишовадан қарыз өсімін 2014 жылдың мамыр айынан 2014 жылдың желтоқсан айы аралығында ҚР Ұлттық Банкінің еселік рефинанстық қайта есептеу мөлшерінде өндіруді талап еткендіктен, айыппұл сомасы 2 065 тенге мөлшерінде өндірілуге жатады

ҚР АІЖК-нің 110-бабының 1-бөлігіне сәйкес пайдасына шешім шығарылған тарапқа, бұл тарап сот шығындарын төлеуден босатылса да, басқа тараптан іс бойынша жұмсалған барлық шығындарды сот алып береді.

Сондықтан, жауапкерден барлығы 91 390 тенге мөлшерде қарызы, 2 065 тенге айыппұлы және 2804 теңге баж шығыны, 200 тенге комиссия шығыны өтелуге жатады.

Осы жоғарыда көрсетілгендердің негізінде және ҚР АІЖК-нің 217-221, баптарын басшылыққа алып, сот

**ШЕШІМ ЕТТІ**:

Талап қоюшы «Қызылордажылуэлектрорталығы» МКК-ның жауапкер Абишова Гаухар Иньятуллаевнадан пайдаланған жылу энергиясы бойынша берешек қарызын өндіруді сұраған талап арызы қанағаттандырылсын.

Жауапкер Абишова Гаухар Иньятуллаевнадан талап қоюшы «Қызылордажылуэлектрорталығы» МКК-ның пайдасына 91390 (тоқсан бір мың үш жүз тоқсан) тенге қарызы, 2 065 (екі мың алпыс бес) тенге айыппұлы, 2 804 (екі мың сегіз жүз төрт) тенге мөлшеріндегі баж шығыны, 200 (екі жүз) теңге сот шығыны, барлығы 96 459 (тоқсан алты мың төрт жүз елу тоғыз) теңге өндірілсін.

Шешімге наразы жақтар осы сот арқылы шешім көшірмелері тапсырылған күннен бастап он бес күн ішінде Қызылорда облыстық сотына апелляциялық тәртіппен шағым беруі немесе прокурор наразылық келтіруі мүмкін.

**Төрағалық етуші судья: Г.Ж.Мырзатаева**